cyanic-selkie/wikianc huggingface dataset:
קיאנו
ביקורות
באתר הביקורות Rotten Tomatoes, הסרט מחזיק בדירוג חיובי של 78% על סמך 182 ביקורות, עם דירוג ממוצע של 6.40/10. ב-Metacritic, לסרט יש ציון ממוצע משוקלל של 63 מתוך 100, המבוסס על 35 מבקרים, המצביע על "ביקורות חיוביות באופן כללי". סקר קהל שנערך על ידי CinemaScore העניק לסרט ציון ממוצע של "B" בסולם A+ עד F.
מאסטרס וג'ונסון
ביקורות על מחקריהם
לטענת שייר הייט, שחקרה גם היא את המיניות הנשית, מחקריהם של מאסטרס וג'ונסון התמקדו בהבנה כיצד יחידים מתייחסים לחוויה המינית והמשמעות שלה בעבורם. הייט ביקרה את מחקריהם של מאסטרס וג'ונסון על כך שלא לקחו בחשבון גישות תרבותיות. הייט גם קובעת ש-70% מהנשים שאינן מגיעות לאורגזמה באמצעות יחסי מין מלאים עם גבר, אך יכולות להגיע בקלות לאורגזמה באמצעות אוננות. חוקרת נוספת, אליזבת לויד, חלקה על הטענה של מאסטרס וג'ונסון שגירוי מספיק של הדגדגן בזמן המשגל יביא אישה לאורגזמה ושהיעדר תגובה כזו מהווה "כשל תפקודי מיני". לויד אינה חולקת על כך שקינסי ומאסטרס וג'ונסון תרמו רבות למחקר המיני, אולם לדעתה יש להבין את המבנה התרבותי והאישי של החוויה המינית, על מנת שהמחקר יהיה רלוונטי מחוץ לכותלי המעבדה.
מעבר לכך, חוקרים ביקרו גם את המתודולגיה המחקרית של מאסטרס וג'ונסון. פול רובינסון טען שמאחר שרבים ממשתתפי המחקר היו עובדים בתעשיית המין, סביר מאוד להניח שהיה להם ניסיון מיני עשיר יותר ושבאופן כללי גישתם כלפי המין הייתה נינוחה יותר. לטענתו, יש להתייחס לממצאיהם של מאסטרס וג'ונסון בזהירות משום שהמשתתפים אינם מהווים מדגם מייצג של האוכלוסייה הכללית. חוקרים אחרים טענו שמאסטרס וג'ונסון התעלמו ממשיכה בין בני אותו מין, עובדה המגבילה אף היא את הכלליות של המחקר שלהם. ביקורות נוספות התייחסו לעובדה שמאסטרס וג'ונסון ביצעו את מחקריהם בתנאי מעבדה, לאחר ש"הכינו" מראש את המשתתפים ויצרו עבורם אווירה נינוחה. גישה זו שונה מיחסי מין המתקיימים בפרטיות ובבית הפרטי של הנבדקים.
יחסי אוקראינה–אירלנד
יחסי אוקראינה–אירלנד הם היחסים הדו-צדדיים בין אוקראינה ואירלנד.
יחסים כלכליים
קבוצות הסחורות העיקריות ביבוא נותר ללא שינוי ברובו וכלל תוצרת תרופות ומוצרי מזון, ציוד אופטי וצילום, שירותי תקשורת מחשבים וטלוויזיה.
ברנבאש בשה
קריירת מועדונים
בשה החל לשחק כדורגל בקבוצת הילדים של הפרבר צפל, שבבודפשט עיר הולדתו. לאחר מכן, עבר למחלקת הילדים של פרנצווארוש, ומשם עבר למחלקת הנוער של מ.ט.ק. בודפשט ב-2008. בעונת 2011-2012, שותף לראשונה בקריירה במשחקים מקצועניים, כאשר נטל חלק ב-2 משחקי ליגת העל ההונגרית במדי הקבוצה הבוגרת של מועדונו. בעונות שלאחר מכן, שותף ביותר ויותר משחקי ליגה, כאשר קודם להרכב הרשמי של המועדון בעונת 2014-2015, בה שותף ב-33 משחקי ליגה.
אנרי קואנדה
פעילות בתחום התעופה בצרפת ובבריטניה
מקורות בני אותו הזמן תיארו את המטוס כבלתי ניתן להטסה. שנים מאוחר יותר, כאשר החלו אחרים לפתח טכנולוגיית מנועי סילון, טען קואנדה כי למעשה בנה מנוע סילון ושהמטוס אכן טס. היסטוריון התעופה צ'ארלס גיבס-סמית' כתב כי "מעולם לא עלה הרעיון של הזרקת דלק; המכונה מעולם לא טסה; מעולם לא הושמדה במהלך טיסת ניסוי; וב[מגזין]"טיסה" ציינו כי נמכרה למונסיניור וויימן." גיבס-סמית' ממשיך כי "נטען שלאחר ההתרסקות הנוראה (שמעולם לא התרחשה) ביקש קואנדה לבנות מטוס שני אך 'חסר את המשאבים הדרושים לכך'. בתוך שנה (אוקטובר 1911)... הציג מטוס חדש לגמרי המונע במדחף בתחרות הצבאית בריימס." לעומתו, קיבלו כותבים אחרים את סיפורו של קואנדה על טיסת המבחן של המטוס.
מנחם בר
קורות חייו
בר נולד בקבוצת כנרת וגדל בכפר יהושע, בנם של יצחק ופניה ברנשטיין ממקימי היישוב. ב-1939 עבר קורס דאייה בקלוב התעופה לישראל בכפר ילדים שבגבעת המורה. בסיוע מלגה מ"קרן החקלאים לתעופה של ההתיישבות העובדת", עבר קורס טיס במטוסים קלים של חברת אווירון וקיבל את רישיון הטיס ב-1943. הצטרף לפלמ"ח, עבר קורס טיס של מחלקת הטיס ושימש מדריך דאייה בקורס הראשון של הארגון ב-1944.
דייל מורטנסן
ביוגרפיה
מורטנסן נולד באורגון שבארצות הברית. הוא קיבל תואר ראשון בכלכלה מאוניברסיטת וילאמט ותואר דוקטור בכלכלה מאוניברסיטת קרנגי מלון.
אינאזומה 11
עלילה
ריימון משתתפים בטורניר הספר, ואקסל מחליט לחזור לשחק בשכונה של נלי. תלמיד חדש בשם בובי מגיע לבית הספר ומצטרף לקבוצת ריימון. לאחר משחק בטורניר הספר, אקסל מתחיל לחשוד בבובי שהוא מרגל של רויאל, מפני שהוא מבצע מהלך שמזוהה עם ההגנה של רויאל. הקבוצה מעפילה לגמר הטורניר, תוך כדי ניצחון על מספר קבוצות חזקות. לבסוף נלי, חושפת שהמאמן של ריימון הוא בעצם מרגל שנשלח על ידי המפקד של רויאל, והמאמן חושף גם את בובי בתור מרגל של רויאל. בובי מחליט לפרוש, אך בעידודה של חברתו-סילביה, שהיא עוזרת המאמן של ריימון, חוזר לריימון, הפעם לא כמרגל אלה כשחקן אמיתי העוזר לקבוצת ריימון. עקב הפיטורים של המאמן של ריימון, חיפשו שחקני הקבוצה מאמן חדש, והם מוצאים. המאמן הוא שף של נודלייה אחת והוא שיחק בריימון לפני 40 שנה-סימור הילמן. תוך כדי אירועים אלו ריימון לומדים על "אינאזומה 11", קבוצה אגדית שנוסדה בריימון לפני 40 שנים, על ידי סבו של מארק, והייתה ידועה במהלכיה הבלתי־אפשריים ובשחקניה האגדיים. ריימון מחליטים להיות אינאזומה 11 החדשים, ומפתחים מהלכים בסגנון מהלכי הקבוצה הוותיקה.
Inazuma Eleven Ares no Tenbin
http://inazuma-eleven.wikia.com/wiki/Category:Ares_characters
אלינור גרטי
אלופה אולימפית
באולימפיאדת אמסטרדם (1928) זכתה גרטי בשתי מדליות, זהב וכסף, מדליית זהב במשחה שליחות 4x100 מטר חופשי ביחד עם אדלייד למברט, מרתה נורליוס ואלבינה אוסיפוביץ בשיא עולם חדש של 4:47.6 דקות, לפני בריטניה (5:02.8 דקות) ודרום אפריקה (5:13.4 דקות) ומדליית כסף במשחה ל-100 מטר חופשי בתוצאה של 1:11.4 דקות, אחרי אלבינה אוסיפוביץ שקבעה שיא אולימפי חדש של 1:11.0 דקות ולפני ג'ויס קופר מבריטניה (1:13.6 דקות).
שיאנית עולם
באליפות ארצות הברית שנערכה בהונולולו שבהאוואי ב-7 באוגוסט 1929 זכתה גרטי במדליית זהב במשחה ל-100 מטר חופשי בשיא עולם חדש של 1:09.8 דקות, שיפור לשיא בן ה-3 שנים של בת ארצה אתל לאקי (1:10.0 דקות) ובכך הייתה לאישה הראשונה בהיסטוריה ששחתה משחה זה מתחת ל-1:10 דקות. שיא זה החזיק מעמד 3 שבועות ונשבר על ידי אוסיפוביץ (1:09.4 דקות).
פרסי מיטב נוליווד
קטגוריות
יש כ-35 קטגוריות של פרסים:
זוכים
בין זוכי הפרס:
קרן מורשת אנטארקטיקה (ניו זילנד)
לקריאה נוספת
Jenkins, Simon (2006-04-28). "A corner of Antarctica that will be for ever Britain, no matter the cost". London: The Guardian. Retrieved 2007-02-22. Hughes, Peter (2007-02-10). "The last continent". London: Telegraph. Retrieved 2007-02-22.
אימוה אזקיאל
36 ליונס
אזקיאל נולד בלאגוס שבניגריה. הוא גדל במחלקת הנוער של 36 ליונס המקומית, ובעונת היה חלק מסגל הקבוצה הבוגרת, על-אף שלא שותף במשחקיה.
עצי אשוח 8
הפקה
צילומי הסרט נערכו במספר מיקומים ברוסיה ובעיקר בערים פרם, אופה, טיומן, סרנסק ובניז'ני נובגורוד והחלו באוגוסט 2021.
Wheels of Fire
Wheels of Fire הוא אלבום האולפן השלישי של להקת הרוק הבריטית קרים. האלבום שונה ברובו מהסגנון המוזיקלי של קודמו, "Disraeli Gears", ומכיל הרבה יותר קטעי ג'אז והמוזיקה בו מורכבת יותר.
הדיוויזיה השנייה (בוואריה)
מלחמת צרפת–פרוסיה
במהלך מלחמת צרפת–פרוסיה לחמה הדיוויזיה כחלק מהקורפוס הבווארי הראשון, אשר נשלח לסייע לפרוסים כחלק מהארמייה השלישית בפיקוד פרידריך, נסיך הכתר של פרוסיה. הבווארים השתתפו בקרב וורת, קרב בומונט, קרב באזיי וקרב סדאן. לאחר המלחמה התבצע איחוד גרמניה ומדינות גרמניה השונות אוחדו ליצירת הקיסרות הגרמנית. כחלק מרפורמה זו, אוחדו צבאותיהן של שאר המדינות עם הצבא הפרוסי ליצירת צבא הקיסרות הגרמנית.
נשיא הרפובליקה העממית של סין
תפקיד הנשיא הוגדר לראשונה בחוקת 1954 והוא אויש ברציפות על ידי מאו דזה-דונג ועל ידי ליו שאוצ'י. על ליו הוטל אות קלון מבחינה פוליטית במהלך מהפכת התרבות, ומשרת הנשיא בוטלה. על פי החוקה של 1975 בוטל תפקיד הנשיא באופן סופי, ובחוקה של 1982 הוא חודש, אם כי עם סמכויות מצומצמות. התרגום המקובל בשפה האנגלית של שם התפקיד עד 1982 היה "יושב ראש" (Chairman) ומאז מקובל יותר התרגום "נשיא" (President), על אף שהמינוח בשפה הסינית נותר ללא שינוי.
תפקידים וסמכויות
בתחום יחסי החוץ תפקידיו של הנשיא כוללים מינוי נציגים דיפלומטיים והחזרתם משליחותם וכן אשרורם וביטולם של חוזים והסכמים שנחתמו עם מדינות זרות. כמו סמכויות רבות אחרות של הנשיא, הוא מיישם את סמכויותיו אלה על פי החלטות הוועדה המתמדת של הקונגרס הלאומי העממי, ולפיכך גם הן סמכויות פורמליות בלבד.
ג'רג' רומאן
ביוגרפיה
בקיץ שנת 1905 היה בקיט, לקה במכת שמש ובעקבותיה בדלקת קרום המוח שגרמה לו לאבד את שמיעתו. הוא הפך לחירש, אך אמו לימדה אותו לדבר שוב בסבלנות ובאהבה בלתי רגילים. לאחר שאיבד את שמיעתו, קיבל זריקות יומיומיות. הטיפול הארוך מדי לא שיפר את החירשות, אולם עצביו נעשו רגישים בהרבה. רגישות עצבית זו גרמה לחולשה גופנית ולדיכאון. הוא ברח לדמיונות ולחלומות בהקיץ כדי לאזן את מצבו הגופני החלש. דלקת קרום המוח תקפה גם את העצבים המוטוריים של רגליו ושיתקה את שתי הרגליים. הוא לאהשלים עם המצב והתחושה חזרה לרגליו בפיזיוטרפיה ותרגול ארוך וכואב. הוא היה מסוגל ללכת שוב, ללא בעיות ואפילו מהר.
הדיוויזיה ה-14 (ורמאכט)
היסטוריה
הדיוויזיה הוקמה ב-1 באוקטובר 1934 בלייפציג, על בסיס רגימנט הרגלים ה-11 (הסקסוני) מהדיוויזיה ה-4 של הרייכסווהר, והועמדה תחת פיקוד אריך פרידריך. במהלך המערכה בפולין לחמה הדיוויזיה כחלק מהקורפוס ה-16, במסגרת הארמייה העשירית, ובמהלך המערכה על צרפת לחמה הדיוויזיה כחלק מהקורפוס ה-11 במסגרת הארמייה השישית. ב-15 באוקטובר 1940 הוסבה הדיוויזיה לדיוויזיה ממונעת. במהלך מבצע ברברוסה לחמה הדיוויזיה כחלק מהקורפוס הממונע ה-39 במסגרת ארמיית הפאנצר השלישית, ואף השתתפה בקרב ביאליסטוק-מינסק, ובמהלך הקרב על מוסקבה לחמה הדיוויזיה כחלק מהקורפוס הממונע ה-56 במסגרת ארמיית הפאנצר השלישית. לאחר מכן לחמה הדיוויזיה בקרבות שונים בגזרה המרכזית, ובכלל זה בקרב רז'ב הראשון ובקרב רז'ב השני כחלק מהארמייה התשיעית. בספטמבר 1943 הועברה הדיוויזיה תחת פיקוד ארמיית הפאנצר השלישית, ביולי 1944 לחמה הדיוויזיה במבצע בגרטיון כעתודת קבוצת ארמיות מרכז, ובאוגוסט 1944 הועברה הדיוויזיה תחת פיקוד ארמיית הפאנצר השנייה. בפברואר 1945 הועברה הדיוויזיה תחת פיקוד הארמייה הרביעית, ולחמה עמה בקרבות בפרוסיה המזרחית עד סוף המלחמה.
איי אורקני הדרומיים
גאוגרפיה ואקלים
הארכיפלג כולל ארבעה איים עיקריים, אי ההכתרה הוא הגדול ביותר, באורך כ-48 ק"מ; הנקודה הגבוהה ביותר בו היא מאונט ניבאה, המתנשא לגובה 1420 מ' מעל גובה פני הים. האי לורי הוא המזרחי באיים. שני האיים העיקריים הנותרים הם פוול וסיגני. האיים הקטנים יותר בקבוצה הם איי רוברטסון, אי האוכף והאי אקוניה. שטחו הכולל של הארכיפלג הוא כ-650 קמ"ר, שכ-90% מהם מכוסים קרחונים.
האימפריה הרומית הקדושה במלחמת שלושים השנה
האימפריה הרומית הקדושה תחת מתיאס
בזמן כהונתו של מתיאס, קיסר האימפריה הרומית הקדושה ידועות פעולותיו למען בחירתו של פרדיננד משטיריה לכס המלכות הבוהמי על ידי הפעלת לחץ על אנשי הממשל הבוהמיים. הוא צידד בזאת בתקווה שדבר זה יעזור למגר את התרחבות הפרוטסטנטיות בבוהמיה שהרי פרדיננד היה לקתולי בעל שם. מרד היה בבוהמיה אותה התקופה ולאחר בחירתו של פרדיננד הצליחו המורדים להדיחו ובעזרת עזרה מבחוץ מינו את פרידריך החמישי, הנסיך הבוחר מפפאלץ לתפקיד מלך בוהמיה (שהיה לקלוויניסט). תומכים נוספים במרד בבוהמיה היה דוכס סבויה (אשר שלח 2000 שכירי חרב לטובת המרד בראשות ארנסט פון מאנספלד ואף גאבור בתלן שהיה למנהיג מרד נוסף באימפריה שהיה גם כאן, כנגד השלטון ההבסבורגי באימפריה שלקח מקום בטרנסילבניה. שנת 1618 הייתה חשובה בשביל המרד כאשר הצליחו כוחותיו של הדוכס מסבויה לכבוש את פלזן. באותו הזמן פעל גם כן גאבור בתלן והחל להוביל את כוחותיו אל עבר וינה ולהחל במצור. בסופו של דבר נבחר פרדיננד לקיסר האימפריה הרומית הקדושה, אך דבר זה לא החזיק זמן רב כאשר ספרד צידדה במתיאס ושלחה צבא אשר כבש את שטחיו של פרידריך בפפלאץ (ומאידך נחלש עד מאוד פרידריך). בשנת 1619 נחתמה אמנת מינכן אשר הייתה לביסוס חשוב ואשר הובילה מספר מדינות (שהיו לחלק מהליגה הקתולית) להתערב לצד מתיאס. כך גם בשנת 1620, אחרי אמנת אולם, התחייבו המדינות הלותרניות החשובות ביותר (וביניהן סקסוניה) לא לעזור לבוהמיה והתמורה לכך לא יפגעו וביטחונן ישמר.
מלחמת השלושים השנה בתפישת הציבור
במהלך מלחמת שלושים השנים היה עניין רב של הציבור בהליכי המלחמה. כך למשל בעיתוני התקופה (שרק התחלו להופיע במאה ה-17) היו כתבות מרובות על הליכי המלחמה. בכל מקרה הידיעות על שלום וסטפליה בסוף המלחמה גרמו לתשומת לב רבה אף דרך העיתונים (שהופיעו ביותר מ-30 עריכות שונות במהלך שנה אחת בלבד), דבר שמציג את העניין הציבורי באירופה במלחמה ובמיוחד בתוצאותיה. כך למשל בתודעה הציבורית נשמרה תודעה מסוימת על המלחמה בחגיגות שנתיות לשלום וסטפליה שהתרחשו בכל שנה. דבר זה התבטא אף בספרים שיצאו לאור אודותיה (אך עדיין במינון נמוך יחסית). התודעה הציבורית של אותה התקופה ראתה במלחמת שלושים השנים כדבר טוב שפרצה והביא לשימור זכויותיהם של הקהילה הפרוטסטנטית וחיזוקים שהובאו אף לחוקה האימפריאלית.
אירוויזיון לרוקדים צעירים 1999
האירוויזיון לרוקדים צעירים 1999 היא התחרות ה-8 של האירוויזיון לרוקדים צעירים. צרפת אירחה את התחרות באופרה הלאומית של ליון.
לא מחכה יותר לדוור (שיר)
"לא מחכה יותר לדוור" הוא שיר שהוקלט על ידי הזמרת-יוצרת הישראלית איגי וקסמן. הוא יצא לאור במאי 1997, על ידי חברת התקליטים הד ארצי, כסינגל מתוך האלבום, לא מחכה יותר לדוור (1997). את השיר כתבה וקסמן ללחן של צחי הר נבו והפקה של חמי רודנר, שהיה אחראי על הפקת שאר השירים מתוך האלבום.
ג'ושוע לוגאן
ברודוויי
לאחר שחרורו חזר לברודוויי וביים מספר הפקות מצליחות:
פורמט פלייאוף
בטורנירי ספורט גדולים
טורנירי נוקאאוט מתקיימים כמעט בכל טורנירי הטניס, למשל אליפות וימבלדון או אליפות ארצות הברית הפתוחה. גם בג'ודו ובשאר אמנויות הלחימה התחרותיות מתקיים נוקאאוט, אך עם בית ניחומים. גם בטורנירים קבוצתיים באולימפיאדה, למשל טורניר הכדורגל האולימפי, מתקיים משחק בודד. מבין ארבע הליגות המקצועניות בצפון אמריקה, רק ב-NFL מתקיימת שיטת הנוקאאוט. בטורניר אליפות המכללות בכדורסל בארצות הברית מתקיימת השיטה הזאת, וגם בטורניר ה-TBT. ברוב טורנירי הגביע משמשת שיטה זו, וכמו כן בשיטות של פיינל פור.
סדרת נקודות מצטברות
בפורמט הנקודות המצטברות, כולל משחקי גומלין וסדרת נקודות, המשתתפים משחקים במספר משחקים (לרוב שניים), כאשר המנצח נקבע לפי ציון מצטבר: הנצחת היא הקבוצה עם יותר נקודות/שערים וכו'. מקובלת השיטה, לפיה אם לשתי הקבוצות סכום נקודות זהה, הקובע הוא סכום הנקודות שהושגו במשחק החוץ של הקבוצה. אם גם הפרמטר הזה שווה, עוברים להארכה ובכדורגל גם לדו-קרב בעיטות עונשין.
חיתוך על תנועה
אף על פי שייתכן כי עבר זמן רב בין הצילום בפועל של שני השוטים, חיתוך על תנועה מעניק את הרושם של המשכיות הזמן, כאשר צופים בסרט הערוך. כאשר ישנה דמות, המתחילה בתנועה בשוט אחד, ומסיימת את התנועה בשוט השני, העורך יוצר מעין גשר ויזואלי, אשר מסיח את דעתו של הצופה, שמתקשה להבחין בקאט או בשגיאות קטנות של המשכיות בין שני השוטים.
פרידריך קרס פון קרסנשטיין (1855–1920)
קריירה צבאית
קרס למד בבית ספר תיכון הומניסטי, ולאחר מכן הצטרף לצבא בוואריה והפך ללויטננט ב-1876. מ-1883 עד 1886 סיים את לימודיו באקדמיה למלחמה, מה שהכשיר אותו לתפקיד במטה הכללי. בהמשך הקריירה הצבאית שלו, קרס היה אוברסט בשנים 1903 עד 1905 ומפקד רגימנט המשמר הבווארי, ולאחר מכן הועלה לדרגת גנרל-מיור ומונה למפקד חטיבת הרגלים הבווארית ה-2. ב-20 בדצמבר 1909 הוא הועלה לדרגת גנרל-לויטננט ומונה למפקד הדיוויזיה הבווארית ה-3, עליה פיקד עד 13 במרץ 1913. לאחר מכן הוא פרש לביתו והועלה לדרגת גנרל חיל הרגלים.
טיפולי פוריות
טיפול באי פוריות כתוצאה מבעיית ביוץ
תרופת הבחירה לנשים שהן מתחת לגיל 36 כיום היא איקקלומין (כאשר האישה אינה מבייצת). תרופה זו פועלת במנגנון של חסימת ההיזון השלילי של אסטרדיול על ההיפותלמוס וההיפופיזה, ומביאה לעליה ברמות FSH (ההורמון מייצר הזקיק) ובדרך זו להגברת הביוץ. מתן איקקלומין הוא לרוב ביום ה-3 עד ה-5 של הווסת, למשך 5 ימים עוקבים, במינון של 50 מ"ג, כאשר בקירוב 50% מן המטופלות יבייצו בעקבות הטיפול, וכ-25% נוספות יזדקקו להגדלת המינון מ-50 מ"ג ל-75 מ"ג. מקובל לנסות ולטפל באיקקלומין כ-3–4 מחזורי טיפול (ולעיתים אף 6). תופעות הלוואי של התרופה כוללות גלי חום, תנודתיות במצב הרוח, הסמקה ושינויי ראייה. מרבית תופעות הלוואי הן קלות ונעלמות לאחר השימוש.
אי פוריות לא מוסברת
יש גם זוגות שאינם מצליחים להרות, ללא הסבר. במקרים כאלה ניתנים טיפולי פוריות לאישה בתקווה שהטיפול יעזור גם במקרים כאלה.
My Boy (שיר של בילי אייליש)
ביקורות
האריסון ברוקלהרסט מ-The Tab דירג את השיר במקום ה-19 מתוך 47 שיריה של אייליש, וציין לחיוב את הפקתו המוזיקלית: "הפקת כיפית ומפוצצת, פשוט שיר נהדר". ב-MTV אוסטרליה דורג השיר במקום ה-28 מתוך שיריה של אייליש, ונכתב: "My Boy הוא שיר מסתורי ונעים, כאשר ההפקה המפוזרת שלו הפכה אותו לאחד מהשירים הדינמיים ביותר ב-Don't Smile at Me.
אליס המילטון
ראשית חייה ומשפחתה
מונטגומרי המילטון, אביה של אליס, למד באוניברסיטת פרינסטון ובבית הספר למשפטים של הרווארד. הוא גם למד בגרמניה, שם הכיר את גרטרוד פונד, בתו של יבואן סוכר עשיר. הם נישאו בשנת 1866. אביה של אליס הפך לשותף בעסקי מכולת סיטונאיים בפורט וויין, אך השותפות התפרקה ב-1885 והוא פרש מהחיים הציבוריים. למרות שהכשל העסקי גרם להפסד כספי למשפחה, אמה של אליס, גרטרוד, נשארה פעילה חברתית בקהילת פורט וויין.
מחקר רפואי
המילטון החלה את הקריירה הארוכה שלה בבריאות הציבור ובבטיחות במקום העבודה בשנת 1910, כאשר מושל אילינוי צ'ארלס ס. דינין מינה אותה כחוקרת רפואית בוועדה החדשה שהוקמה באילינוי למחלות תעסוקתיות. המילטון הובילה את חקירות הוועדה, שהתמקדו ברעלים תעשייתיים כמו עופרת ורעלים אחרים. היא גם חיברה את "סקר אילינוי", דו"ח הוועדה שתיעד את ממצאיה לגבי תהליכים תעשייתיים שחשפו עובדים להרעלת עופרת ומחלות אחרות. מאמצי הוועדה הביאו להעברת חוקי הפיצויים הראשונים לעובדים באילינוי ב-1911, באינדיאנה ב-1915, וחוקי מחלות מקצוע במדינות אחרות. החוקים החדשים חייבו מעסיקים לנקוט באמצעי בטיחות כדי להגן על העובדים.
מותה
המילטון נפטרה משבץ מוחי בביתה בהדליים, קונטיקט, ב-22 בספטמבר 1970, בגיל 101. היא נקברה בבית הקברות קוב בהדליים.
פריץ לייבר
סרטים
יש לו תפקיד קטן לצד אביו, השחקן פריץ לייבר האב בשני סרטים: בסצנת חגיגת החתונה בסרט קמיל (מ-1936) בכיכובה של גרטה גרבו וסרט של האחים וורנר גאריק הגדול (מ-1937). כן היה האינקוויזיטור הרשע בסרט ההרפתקאות של ארול פלין Sea Hawks (מ-1940).
קריירת הכתיבה
בשנת 1951 היה לייבר אורח כבוד בוועידת המדע הבדיוני העולמית בניו אורלינס. רומנים נוספים פורסמו במהלך שנות ה-1950, ובשנת 1958 זכה סיפורו The Big Time בפרס הוגו לרומן הטוב ביותר.
לייבר גם עיבד לספר ב-1966 את התסריט של Clair Huffaker לסרט טרזן ועמק הזהב.
דוד רידלי-כוהנה
ביוגרפיה
בשנות ה-1850 ייסד בהונגריה רביעיית מיתרים שהפכה לפופולרית, יחד עם פרנץ קירכלנר (כינור שני), קרל מלדנר או אדולף שפילר (ויולה) ועם ליפוט סוק (צ'לו). בשנים 1871–1886 ניהל את הקונסרבטוריון בדברצן. בשנת 1886 לפי הזמנתו של ינה הובאי שב לבודפשט על מנת ללמד באקדמיה למוזיקה של הונגריה אחרי מותו של קרל הובר. תלמידו הידוע ביותר היה הכנר לאופולד אאואר (אחרי שנת 1853). עם תלמידיו האחרים נמנו אלאיוש גובי, וימוש גרינפלד ואדן (אדמונד) זינגר (שבגיל 12 ב-1841 התלווה אליו לסיור קונצרטים בערים קולוז'וואר (קלוז') וסיביו בטרנסילבניה).
אלקטרותרפיה באמצעות גירוי גולגולתי
מנגנון פעולה מוצע
הועלתה טענה, כי בזמן גירוי גולגולתי באמצעות אלקטרותרפיה, ישנו ריכוז של זרמים חשמליים באזור ההיפותלמוס; בתהליך זה, אלקטרודות לאלקטרותרפיה באמצעות גירוי גולגולתי מונחות באזור הזיז הפטמתי של האוזן, בקרבת הפנים. טיפול מסוג גירוי גולגולתי באמצעות אלקטרותרפיה מעודד עלייה בכמות האנדורפינים, על אף שישנם מדענים, כגון פרופ' ג'יימס ג'יורדאנו, אשר נותרים ללא מענה באשר לסיבה העומדת בבסיס תופעה זו. עם זאת, כל הניתוחים המודרניים המבוצעים על ידי הדמיית מחשב לניבוי זרמי החשמל המוחיים מצביעים על היעדר מוקד אזורי של אלקטרותרפיה באמצעות גירוי גולגולתי, אשר עשוי להניב מעבר של זרמים על-פני מרבית אזורי המוח.
הוצע כי זרמי החשמל גורמים לעלייה ברמות הסרוטונין, נוראפניפרין ודופמין במוח, ולירידה ברמות הקורטיזול במוח. פעילות מוצלחת של אלקטרותרפיה באמצעות גירוי גולגולתי מביאה את המשתמש למצב "ערני ורגוע", המאופיין בגלי מוח מסוג אלפא.
& ג'ולייט
ברודוויי (2022-הווה)
הפקת המחזמר בברודוויי החלה בהצגות מקדימות ב-28 באוקטובר 2022 וערב הפתיחה התקיים ב-17 בנובמבר באותה שנה בתיאטרון סטיבן סונדהיים. צוות השחקנים המקורי מהפקת טרום-ברודוויי עבר בשלמותו לברודוויי. ההפקה מועמדת ל-9 פרסי טוני, כולל פרס המחזמר הטוב ביותר.
רומן פיליפוטו
קריירה
לאחר ששיחק במחלקות נוער במועדונים מקומיים, בינואר 2013 הצטרף פיליפוטו לדיז'ון מהליגה הצרפתית השנייה.
בית הכנסת לדרמן
היסטוריה
בכל ימות השנה מתקיימת רוב פעילות בית הכנסת בקומה הישנה. בקומה השנייה יש בית מדרש ובית כנסת גדול עם עזרת נשים בקומה העליונה. משמשת בשבת למניין נוסף, ולתפילות בימים הנוראים ובשמחת תורה. בשנותיה האחרונות הקפידה הרבנית בת שבע קניבסקי להתפלל מדי יום תפילת ותיקין בעזרת הנשים של בית הכנסת, ועם הזמן הצטרפו אליה נשים רבות. עזרת הנשים פתוחה בכל שלוש התפילות.
בתחילת שנת תשע"ה (2014) לאחר תקופה שבה התקשה רבי חיים קניבסקי לרדת במדרגות על מנת להגיע מדי יום לתפילות בבית הכנסת והחל להתפלל במניין בביתו, נבנה גשר מביתו של רבי חיים קניבסקי לקומה השנייה של בית הכנסת, ומאז שב הרב קניבסקי להתפלל בבית הכנסת מדי יום.
נאשם
נאשם הוא אדם שהואשם בביצוע עבירה פלילית או אזרחית ומתקיים דיון משפטי בעניינו.
נאשמים במשפט פלילי
לעיתים קרובות נאשמים פליליים מושמים על ידי המשטרה במעצר עד תום ההליכים, ומובאים לדיונים משפטיים במסגרת צו מעצר. בעבירות פליליות שאינן חמורות ייתכן שבית המשפט יחליט על שחרור בערבות.
בדרך למילווקי
השיר הגיע למקום השני במצעד העברי השבועי של רשת ג'.
ערפאת ג'אקו
קריירה
בקיץ שוחרר מאנז'י וחתם באינטר באקו מליגת העל האדרית. ב-15 בספטמבר 2012 כבש את שער הבכורה שלו באזרבייג'ן, שגם הביא לסיומן של שנה ו-9 חודשים ללא שער של ג'אקו. בינואר ג'אקו שב לקדנציה שנייה בבני סכנין.
Tele2 רוסיה
Tele2 רוסיה (ברוסית: Tele2 Россия) היא חברת תקשורת המפעילה רשת תקשורת סלולרית ברוסיה ומספקת שירותי טלפוניה מקומית, שירותי גישה נרחבים לאינטרנט, טלוויזיה דיגיטלית והיא הוקמה על ידי חברת Tele2 השוודית על בסיס רשתות שנרכשו ברוסיה. החברה פועלת משנת 2003 והיא מהווה לחברה בת של רוסטלקום.
מחוז סרמרסוק
שפה
מכיוון שלמחוז חוף במזרח ובמערב, דוברים בו הן את הניב המערבי - כַּלׇשִׂיסוּט (Kalaallisut) והן את המזרחי - טוּנוּמִיסוּט (tunumiusut) של השפה הגרינלנדית; ובעצם בו נמצאת עיקר האוכלוסייה הדוברת את הניב המזרחי. כמו כן, אף על פי שדנית כבר אינה שפה רשמית בגרינלנד, היא מדוברת בפי רוב התושבים ובמיוחד בערים הגדולות.
ואנקומיצין
ואנקומיצין (Vancomycin) היא תרופה אנטיביוטית, הפוגעת בחיידקים גראם-חיוביים ושייכת לקבוצת הגליקופפטידים.
מנגנון פעולה
התרופה ואנקומיצין (Vancomycin) היא אנטיביוטיקה בקטריוצידית (הורג את החיידק ולא מונעת את התרבותו). היא אינה מכילה טבעת בטא לקטם. מנגנון הפעולה של אנטיביוטיקה זו הוא עיכוב הסינתזה של דופן החיידק הקרויה glycopeptide polymerization. התרופה שייכת לקבוצת הגליקופפטיד, שמולקולת המטרה שלה אינה האנזים אשר יוצר קשרים פפטידיים בדופן החיידק, כי אם שרשרת הנקראת muramyl peptide (המהווה את יחידת הבסיס של דופן החיידק). התרופה לא מאפשרת ליצור קשרי הצלבה בין השרשראות של המורמיל פפטיד (נקשר לקצה השרשרת הפוליפפטידית שבה יש D-ala-D-ala ולא מאפשר המשך הצלבה ליצירת הדופן). תרופות מקבוצה זו יעילות נגד חיידקים גראם חיוביים (בקטריוצידיות- משמידות חיידקים), לרבות זנים העמידים כנגד פניצילין- MRSA.
שימושים קליניים
כמו כן ואנקומיצין מכסה גם את החיידקים הבאים, אך בדרך כלל אינו נרשם כטיפול על מנת שלא להחמיר את בעיית העמידות החיידקית:
נקדים גראם-חיוביים מתגים גראם-חיוביים חיידקים אל-אווירניים אובליגטוריים
מוחמד זידאן
קריירת מועדונים
זידאן נולד בפורט סעיד שבמצרים, ושיחק בילדותו במועדון המקומי אל מסרי. בשנת 1999 שוחרר זידאן מהמועדון בו בילה עשר שנים, מאחר שלקה לדעת המועדון ביכולת המסירה. משפחתו של זידאן עזבה באותו זמן לדנמרק, שם זידאן ניסה את מזלו במספר מועדונים, ובאותה שנה חתם בAB מליגת העל הדנית, שם שיחק עד לשנת 2003 והפגין יכולת טובה. באותה שנה עבר ליריבתה של AB בליגה הדנית, מיטיולן, שם שיחק שתי עונות. בעונתו הראשונה במועדון, 2003/04, הבקיע זידאן 19 שערים, והוכתר ביחד עם שלושה שחקנים נוספים כמלך השערים של ליגת העל הדנית, ובנוסף, נבחר לרוקי השנה בדנמרק. יכולת ההבקעה של זידאן במגרש הביתי של מיטיולן, הביאה את האוהדים לכנות את האצטדיון הביתי של הקבוצה "זידאן ארנה". זידאן החל את עונת 2004/05 במיטיולן ושמר על קצב הבקעה גבוה, והוסיף 11 כיבושים למאזנו, אך בפגרת החורף של עונה זו עזב את מיטיולן לאחר שהבקיע 30 שערים ב-47 הופעות ליגה, והושאל לורדר ברמן מהבונדסליגה עד לתום העונה, עם אופציה לרכישה תמורת 3.5 מיליון אירו.
זידאן סיים את העונה בברמן, והוסיף למאזנו שני שערים בעשרה משחקים, ובתום העונה חתם בברמן, והושאל מיד למיינץ 05 לעונה אחת. זידאן הופיע בעונה זו ב-26 משחקי ליגה, והבקיע תשעה שערים. בתום עונת 2005/06 חזר זידאן לורדר ברמן, אך לא הצליח להתאקלם בקבוצה וסדרת פציעות הביאה את ברמן למכור אותו למיינץ בפגרת החורף של עונת 2006/07 תמורת 2.8 מיליון אירו, וזו הייתה הרכישה היקרה ביותר בהיסטוריה של מיינץ. בשארית העונה זידאן הפגין יכולת מצוינת, הבקיע 13 שערי ליגה ב-15 משחקים, והצליח להעלות את הקבוצה מהמקום האחרון בטבלה למקום העשירי, אך בסופו של דבר, רצף תוצאות רעות בסיום העונה הביא לנשירתה של מיינץ אל הבונדסליגה השנייה, וזידאן עזב את הקבוצה, לאחר שהבקיע עבורה 13 שערים בחצי עונה, מתוך 34 שהקבוצה הבקיעה בעונה שלמה. מאמנו של זידאן במיינץ היה נחוש שלא לשחרר אותו, במטרה שהקבוצה תשוב במהרה לבונדסליגה, אך זידאן חתם בסופו של דבר בהמבורג, תמורת סכום של כ-5.8 מיליון אירו. זידאן שיחק בהמבורג עונה אחת, בה הבקיע שני שערים ב-21 משחקי ליגה ובאופן כללי הציג יכולת מאכזבת, אך הבקיע שער שוויון יוקרתי במשחק ליגה מול באיירן מינכן, שעצר לשוער אוליבר קאן רצף ארוך ללא ספיגה.
דל-קרניים כרמלי
שמות ומיון
הסוג דרכמונית (.Tordylium Tourn. ex L) מקיף 20 מינים מהם 5 מינים בישראל: דרכמונית מצרית (Tordylium aegyptiacum), דרכמונית סורית (Tordylium syriacum), סלסילה מצויה (Tordylium trachycarpum), סלסילת הכרמל (Tordylium cordatum), דל-קרניים כרמלי. מינים אלו קובצו לסוג אחד, לסוג Tordylium בשנת 1982. לפני כן, בספרות העברית המין דל-קרניים כרמלי נחשב כמין יחיד בסוגו ושמו המדעי הנרדף היה Synelcosciadium carmeli. השם העברי ניתן לסוג בשנת 1943. השם דל-קרניים ניתן לסוג Synelcosciadium במילון "צמחי ארץ ישראל – שמות המשפחות והסוגים" משנת 1946 בסעיף 888.
מאפיינים
הסוככונים קצרי עוקץ, כמעט יושבים בחיק מעטפית של חפיות קטנות.
מרק אבוקדו
מרכיבים נוספים בהם נעשה שימוש הם בצל, בצלצל, שום, כוסברה, פלפל חריף, פלפל קאיין וכמון. ניתן להשתמש במים כדי לדלל את המרק.
אבי כהן (ניצב)
השירות הציבורי בעיריית ראשון לציון
בשנת 2004 יזם כהן בחסותו של ראש העירייה דאז, מאיר ניצן, את הקמתה של "החברה לביטחון וסדר ציבורי" (המשטרה העירונית) בעיריית ראשון לציון ומונה למנכ"ל הראשון שלה. חברה זו היוותה חידוש בתפיסת הביטחון העירוני במדינת ישראל, שכן הייתה זו הפעם הראשונה בה הועבר הטיפול בשמירה על הסדר הציבורי וביטחונו ממשטרת ישראל לחברה ציבורית המצויה בבעלותה של העירייה. כהן שימש בתפקידו זה עד לשנת 2009, כאשר לאחר הפסדו של מאיר ניצן בבחירות לעירייה, התפטר מתפקידו כמנכ"ל החברה.
זכויות להט"ב בסנט הלנה, אסנשן וטריסטן דה קונה
לסביות, הומוסקסואלים, טרנסג'נדרים וביסקסואלים (להט"ב) בטריטוריה הבריטית מעבר לים של סנט הלנה, אסנשן וטריסטן דה קונה מתמודדים עם אתגרים משפטיים וחברתיים שתושבים הטרוסקסואלים בעלי תחושת התאמה לזהותם המגדרית אינם חווים. אפליה על רקע נטייה מינית אסורה חוקתית משנת 2009, ונישואים ואימוץ ילדים בקרב זוגות חד-מיניים החלו להיות מוכרים ברחבי האיים מאז 2017. עם זאת, קיים איסור ללא הגבלה של זמן על תרומות דם מאת גברים הומוסקסואלים וביסקסואלים ברחבי האיים, בעוד לא ידועים נתונים על אם קיימת הכרה משפטית בשינוי מגדרי עבור טרנסג'נדרים בעלי דיספוריה מגדרית, או גישה להפריה חוץ-גופית בקרב זוגות לסביות.
תלמוד תורה תשב"ר
היסטוריה
בשנת 2015 נקלע התלמוד תורה לקשיים כלכליים כבדים. הנהלת התלמוד תורה ערכה כינוס חירום להצלת המוסד בחדר לימודו של החזון איש הנמצא במתחם התלמוד תורה, בכינוס השתתפו תלמידי החזון איש, הרב אהרן לייב שטיינמן, הרב ניסים קרליץ, הרב חיים קניבסקי, הרב דב לנדו והרב גרשון אדלשטיין.
אלונה ברקת
הפועל באר שבע
בקיץ 2007, שבועות ספורים לפני פתיחת העונה, הושלמה עסקת רכישת הקבוצה מידי הבעלים הקודם, אלי זינו, וברקת הפכה לאישה הראשונה בישראל שמשמשת כבעלים של קבוצת כדורגל. בניהול הקבוצה שמה ברקת דגש מיוחד על מחלקת הנוער, על הפעילות החינוכית ועל החיבור לקהילה. במרץ 2010 הודיעה על עזיבת הקבוצה בתום העונה, לאחר שמספר אוהדים של הקבוצה ניסו לתקוף את מאמן הקבוצה, גיא עזורי. כחודשיים לאחר מכן הודיעה כי חזרה בה, וכי היא נשארת בקבוצה, לאחר שראתה בקרב האוהדים שינוי מן הקצה אל הקצה.
בשנת 2017 הייתה לאחת מהזוכים בתואר יקיר באר שבע, שהוענק לה על-די ראש העיר.
בשנת 2018 זכתה בתואר הבעלים של העונה, מטעם אתר ONE ואיגוד השחקנים. לאחר שלוש שנים רצופות בהן זכתה באליפות, נקלעה הקבוצה למשבר וירדה למעמד קבוצת צמרת בליגת העל. בעונת 2019–2020 גרם המשבר ביכולת להחלפת מאמנים: ברק בכר, שהוביל את הקבוצה לזכייה בתוארי האליפות, סיים את תפקידו בחלון העברות של חודש ינואר 2020, ובמקומו מונה יוסי אבוקסיס לתפקיד המאמן.
פטימה רושדי
ביוגרפיה
הסרט הראשון בו הופיעה היה בסרטו השני של אבראהים לאמא, "אסון על הפירמידות" (فاجعة فوق الهرم, 1928). בשנת 1933 היא ביימה את סרטה "החתונה" (الزواج) אשר יצא לאקרנים בפריז. לא נותרו עותקים מהסרט, ובאוטוביוגרפיה שלה מ-1970 העידה רושדי כי היא בעצמה מחקה כל זכר לגרסה הסופית של הסרט. בסרט גילמה רושדי אישה אשר אביה דוחף אותה לנישואים לא מאושרים, ובסופו היא מתה באופן טרגי.
רושדי פרסמה את האוטוביוגרפיה שלה, זכרונות פאטמה רשדי: שרה ברנאר של המזרח והשחקנית הראשונה בתיאטרון הערבי (مذكرات فاطمة رشدي: سارة برنار الشرق وممثلة المسرح العربي الأولى), בשיתוף עם מוחמד רפעת רושדי בהוצאת "דאר א-ת'קאפה".
גמר גביע אירופה לאלופות 1961
סיכום המשחק
העפלתה של בנפיקה ליסבון, תחת המאמן בלה גוטמן ההונגרי, נחשבה להפתעה גדולה. במרוצת חמש העונות הראשונות של המפעל לא צלחה אף קבוצה פורטוגלית את שמינית הגמר, ורק פעם אחת מתוך החמש עברה קבוצה פורטוגלית את הסיבוב הראשון. גוטמן, שהגיע לבנפיקה עונה קודם לכן לאחר שזכה באליפות פורטוגל עם פורטו, לא ביצע שינויים רבים בסגל, אך שינה לא מעט את שיטת המשחק. בעונת הבכורה שלו בקבוצה הוביל אותה לאליפות מרשימה, ועונה אחר כך הוביל אותה עד לגמר. השוער אלברטו דה קוסטה פריירה והבלם ז'רמאנו דה פיגיירדו הובילו חוליית הגנה חזקה ויציבה, מריו קולונה היה אחראי על היצירתיות במרכז השדה, והקפטן ז'וזה אגואס הצטיין בתחום כיבוש השערים ואף סיים את הטורניר כמלך השערים.
בדקה ה-75 הצליחה ברצלונה לחזור למשחק. בעיטת יעף מרהיבה של צ'יבור ממרחק של למעלה מעשרים מטרים נעצרה רק בחיבורי הקורות של פריירה וקבעה 3-2. ברצלונה תקפה בכל כוחה ברבע השעה הנותרת, אך לא הצליחה לכבוש שוב. שריקת הסיום קבעה כי בנפיקה ליסבון היא אלופת אירופה, לראשונה בתולדותיה.
לוך או
תיירות
לוך או ידוע כאתר דיג של דגים מסוג טרוטה. דגי סלמון שוחים בלוך, עוברים דרך סכר הבאראז' וממשיכים לנהר אורקי. בלוך מספר איים ובהם חורבות טירות. בקצה הצפוני נמצאים חורבות טירת קילצ'רן, אחת מהטירות המצולמות ביותר בסוקטלנד. ניתן להגיע לטירה בשיט קצר או בהליכה. כנסיית קונאן הקדוש וקפלת פינדוקה הקדוש (Chapel of St Fyndoca) נמצאות בכפר לוך או. בחלקו הצר ביותר של הלוך ממוקמים שני מלונות, אחד בכל גדה. הסופרת מארי סטיוארט גרה בכפר תקופה ארוכה עד מותה.
בטי בם
גרסתה של איגי וקסמן
על אף הצלחתה של הגרסה, היא לא נכללה באדום או באלבום העוקב, לא מחכה יותר לדוור (1997).
חמישה לילות אצל פרדי: מיקום האחות
לילה שלישי
לאחר מכן העזרה הידנית מספרת למייק על האיום שמציב פאנטיים פוקסי ושיש לעבור דרך המסדרון שלו. לאחר שהשחקן עובר דרך פאנטיים אודיטריום, הוא מוצא את עצמו בסדנה בה עליו לתקן את פאנטיים פרדי על ידי לחיצה על הכפתורים לפתיחת חלקי הגוף. ובסופו של דבר עליו ללחוץ על הכפתור של בון-בון. אחרי זה הוא חוזר דרך פאנטיים אודיטוריום, אבל בדרך ליציאה, פאנטיים פוקסי חוטף אותו.
לילה חמישי
מייק חוזר במעלית בחזרה לעבודה שלו והעזרה הידנית אומרת לו שיש שני מתכנתים ביחד איתו שאמורים לתקן את האנימטרוניקים, אך כאשר הוא מסתכל על המסדרונות של באלורה ופאנטיים פוקסי, מתברר שאין שם אנימטרוניקים, אלא אנשים תלויים. עם זאת, העזרה הידנית אומרת כי "הכל נראה כמו שצריך להיות" ואז המחשב מכוון את השחקן לסדנה דרך פאנטיים אודיטוריום, שם הוא פוגש את בייבי כבויה.
האצטדיון האולימפי (אנטוורפן)
קיימת סברה כי ארצ'יבלד ליטך, אדריכל סקוטי אשר מפורסם בעיקר בזכות עבודתו בתכנון אצטדיוני כדורגל לאורכה ולרוחבה של בריטניה וכן ברפובליקה של אירלנד, היה מעורב בתכנון האצטדיון. זאת מפני שהוא ביצע מספר ביקורים באצטדיון טרם המשחקים האולימפיים.
השקעה אחראית
היסטוריה
מקרה בולט נוסף היה השימוש בהשקעות אחראיות על מנת לקעקע את שלטון האפרטהייד בדרום אפריקה. משנות ה-70 ואילך נמנעו מוסדות מרכזיים מהשקעה בדרום אפריקה שהייתה נתונה תחת משטר האפרטהייד. צעד זה היווה מנוף עיקרי אשר דחף בסופו של דבר לקריאה מצד 75% מבעלי העסקים בדרום אפריקה לביטול של משטר האפרטהייד. בשנת 1982 נוסדה Trillum Asset Management המהווה את גוף הייעוץ הראשון אשר הקדיש את מרבית פעילותו להשקעות אחראיות ומקיימות בארצות הברית. מייסד החברה, Joan Bavaria, הקים בשנת 1984 את פורום ההשקעות האחראיות בארצות הברית (US SIF) המהווה מאז את אחד מגופי הייעוץ העיקריים בתחום. משנות ה-90 ואילך ניתן לראות התרחבות של העיסוק בהשקעות אחראיות, כמו גם התרחבות תחומי ההתייחסות של השקעות אלו אל תחומים כגון ייצור טבק, ממשל תאגידי, זכויות ילידים ועוד.
יישומים בכלכלה מודרנית
מספר מחקרים (באוור ושות', 2005, סטין ושות', 2020, הרצמרק וסוסמן, 2019, פלאג וגרים, 2020 ועוד) שניסו להשוות בין ביצועי התשואות של חברות בעלות דירוג ESG גבוה לבין הממוצע לא מצאו עדויות מובהקות לכאן או לכאן. לצד זאת, המחקרים כן תומכים בהנחה לפיה השקעות בחברות בעלות דירוג ESG הן השקעות עם סיכון נמוך יותר.
קרנות נאמנות
על פי הדו"ח 2010 Trends Report, בשנת 2010 עלה מספרן של קרנות הנאמנות המבצעות השקעות אחראיות לכ-250, בהשוואה ל-167 בשנת 2001. ארגון US SIF מפיק טבלת נתונים המתעדכנת מעת לעת, ומפרטת תחומי ההשקעה של הקרנות השותפות בארגון.
סינון השקעות
על פי אסטרטגיה זו נמנע הגוף מלהשקיע בגופים או חברות המקיימים פעילות בתחומים מסוימים בעייתיים מבחינה האתית, סביבתית או חברתית. למשל, גופים רבים המבצעים השקעות אחראיות מסרבים להשקיע בחברות העוסקות בייצור או הפצה של מוצרי טבק, אמצעי לחימה, פורנוגרפיה ועוד. בעבר הייתה רווחת הגישה כי מניעת השקעה בתחומים מסוימים מסיבות אתיות מניבה רווחים פחותים, ואף עשויה לפגוע בכלכלה. מחקר עדכני מצא כי השקעה מסוג זה דווקא עשויה להניב רווחים העולים על אלו שמניבות "תעשיות החטא" כפי שהוגדרו על ידי עורכי המחקר (פורנוגרפיה, אלכוהול, הימורים, טבק, אמצעי לחימה ונשק גרעיני).
מעורבות בעלי מניות
אסטרטגיה זו כוללת מעורבות של בעלי המניות בחברה על מנת לעודד שינוי חיובי בהתנהלות התאגידית של החברה. בעזרת שיתוף פעולה של משקיעים שונים, ניתן לנווט את התנהלותה של החברה כך שזו תפיק רווחים גדולים יותר לאורך זמן ובו בזמן תשמור על זכויות העובדים בה, ועל רווחתם של המשקיעים והתושבים הסמוכים למקום פעילותה של החברה.
קרנות השקעות
בשנת 2022 קבוצת עוגן הייתה הראשונה לגייס אג"ח לטובת השקעות אחראיות, כאשר גייסה לשם כך 50 מיליון שקלים. על רקע המשבר הכלכלי שנגרם כתוצאה ממגפת הקורונה, שימוש מרכזי לכספים שגויסו יועד למתן הלוואות לעסקים שנפגעו מהמשבר.
אלג'י סמית'
מוזיקה
ב־22 ביוני 2017, הוציא סמית' את המיני אלבום הראשון שלו בשם "Listen", ובו שילוב של רצועות רית'ם אנד בלוז והיפ הופ. הוא גם ביצע שיר לפסקול הסרט של "דטרויט", שנקרא "Grow".
ג'ון קליפארי
קריירת מכללות
קליפארי נולד וגדל במון טאונשיפ בסמוך לפיטסבורג בפנסילבניה. בשנת 1978 החל ללמוד באוניברסיטת קרוליינה הצפונית בווילמינגטון, ולאחר שנתיים עבר לאוניברסיטת קלריון בפנסילבניה. בשנים 1981 ו-1982 שיחק בקבוצת הכדורסל של אוניברסיטת קלריון, בעמדת הרכז.
פרילפ
הקהילה היהודית
בפרילפ התגוררה קהילה יהודית ספרדית אשר ב-1890 מנתה כ-100 נפשות. לאחר תום מלחמת הבלקן השנייה ועזיבת השלטון העות'מאני שהטיב באופן מסורתי עם יהודי האימפריה, היגרו חלק מיהודי העיר אל מחוץ למדינה וחלקם לערים בתוך ממלכת סרביה בהן היו קהילות מבוססות יותר כגון בסקופיה ובביטולה. לפני מלחמת העולם השנייה, תועד מספר מועט של משפחות יהודיות בעיר. עם זאת, ברישומי משרד הפנים הבולגרי שטיפל בגירוש יהודי מקדוניה לטרבלינקה לא מתועדים מגורשים מהעיר. לאחר המלחמה התגוררו שלוש משפחות יהודיות בפרילפ. בראשית המאה ה-21, לא התגוררו יהודים בעיר.
מליצה
המליצה בתקופת ההשכלה והתחייה
הפובליציסטיקה, שהתפתחה במיוחד בשנות השישים של המאה התשע עשרה הייתה כמין שתדלנות או הטפה לשמה. מעין לשון משובצת של מליצות ריקות מתוכן, מפני שהן חוזרות תמיד על אותם עניינים, ואילו העיתונות התחילה לכתוב חצאי פסוקים כמו משוררים מדרגה שנייה ושלישית, טוען הלקין. דוד פרישמן האשים את כותבי המאמרים בכך ש"יש אשר בהתלהבות דמיונם ירכיבו מליצה על גבי מליצה ופסוק על גבי פסוק, עד כי לא נדע עוד את העיקר".l
טאגאלוג (עם)
היסטוריה
השליט של הטאגאלוג לא היה מלך, ושלטה בהם קבוצה של זקנים. הם סחרו עם שבטים מבורניאו ומאינדונזיה. היסטוריונים פיליפינים מציינים כי במלאקה דוברו כ־80 שפות שונות. כאשר הגיעה ספינתו של מגלן לפיליפינים, הוא ציין שהם אוספים אלמוגים הקשר עם שאר דרום-מזרח אסיה הוביל ליצירת כתב ששימש מאוחר יותר בספר ״דוקטרינה כריסטיאנה״, שאותו כתבו המתנחלים הספרדים מהמאה ה-16. ב־19 במאי 1571 העניק מיגל לופז דה לגזפי את התואר "עיר" למושבה מנילה. התואר אושר ב־19 ביוני 1572. בהשפעת ספרד הפכה מנילה למרכז הקולוניאלי שלה במזרח הרחוק. הפיליפינים הייתה מושבה ספרדית שחסתה תחת הסמכות של ספרד החדשה. ניהל אותה המושל הכללי של הפיליפינים, ששלט ממנילה. במשך 333 שנות השלטון הספרדי כתבו אנשי כמורה ספרדיים ספרי דקדוק ומילונים שונים של שפת הטאגאלוג. את המילון החשוב הראשון של שפת טאגאלוג חיבר המיסיונר הצ'כי הישועי פאבלו קליין בתחילת המאה ה־18. המשורר המקומי פרנסיסקו באלתזר (1862–1788) נחשב סופר הטאגאלוג החשוב ביותר, והעבודה הבולטת ביותר שלו הייתה האפוס פלורנטה בלורה בתחילת המאה ה־19.
בעלי חיים קדושים
מחקר ארכאולוגי ב־2018 מצא כי הכלבים היו שכיחים מאוד אצל בני הטאגאלוג לפני הכיבוש הספרדי, והם טופלו כשווים לבני אדם. ממצאים אלה מגבים את הידע מהמסורת כי כלבים הם יצורים המבורכים על ידי האלים. כלבים נקברו תמיד בנפרד, ויש להם זכות למנהגי קבורה נאותים. באתר קבורה בסנטה אנה, במנילה, נמצא כלב שנקבר ראשון, ואחרי כמה שנים, מלווה הכלב, ילד אנושי, מת ונקבר מעליו. מעשה הממחיש את החשיבות שנתן האדם לכלבים באמונות העתיקות.
בוריס קליימן
בוריס קליימן (באוקראינית: Борис Кляйман; נולד ב-26 באוקטובר 1990) הוא כדורגלן ישראלי יליד-אוקראינה הסובייטית, המשחק בעמדת השוער בפאס יואנינה.
קריירת מועדונים
ב-1 ביולי 2023 חתם קליימן בפאס יואנינה היוונית.
סוני ליסטון
מגזין "הזירה" מדרג את ליסטון כאלוף במשקל כבד העשירי בגדולתו בכל הזמנים, בזמן שסופר האגרוף הארב גולדמן דירג אותו במקום השני וריצ'רד אובראיין, העורך הבכיר של ספורטס אילוסטרייטד, הציב אותו במקום השלישי. אלפי פוטס הארמר בספורטסטר גם דירג אותו כמשקל הכבד השלישי בגודלו והמתאגרף השישי בגודלו בכל משקל. ליסטון נכנס להיכל התהילה הבינלאומי של האיגרוף בשנת 1991.
קריירה מקצועית
ליסטון חתם על חוזה עם סוכנו בספטמבר 1953 והכריז: "כל מה שתגיד לי לעשות, אני אעשה". התומכים היחידים שהיו מוכנים להשקיע את הכסף הדרוש כדי שיהפוך למקצוען היו מקורבים לאנשי העולם התחתון, וליסטון השלים את הכנסותיו בכך שעבד עבורם כגובה כספים. הקשרים לפשע המאורגן היו יתרון בתחילת הקריירה שלו, אך פעלו מאוחר יותר לרעתו.
ליסטון מול עלי
מתחילת הקרב, ניסה ליסטון לסגור על עלי כשהוא מחפש להנחית אגרופים חזקים לראשו, כדי לסיים את הקרב במהירות ובהחלטיות. אף כי עלי הניח לעיתים קרובות את כפפותיו במותניו, לכאורה פתוח לתקיפה, ליסטון התקשה מאוד לפגוע. כשעלי מסית במהירות את ראשו שמאלה, ימינה, חבטות שמאליות של ליסטון החטיאו את עלי. כאשר ליסטון רדף, עלי נסוג תוך כדי שימוש במהירות רגליו, כדי להחליק למרכז הזירה, כשהוא מסתובב ברובו שמאלה והרחק מהאיום של וו שמאלי של ליסטון. אף על פי שסבב הפתיחה מצא את עלי במידה רבה בהגנה, התברר עד מהרה שעלי יכול לשנות תפקידים במהירות ולעבור למתקפה עם סדרת שילובים מהירה שהונחתו לראשו של ליסטון. שילוב אלים ופתאומי כשנותרו 30 שניות בסיבוב הראשון חישמל את הקהל.
אזכורו בסרטים ובספרים
בסרט הפשע הבריטי 2015 "אגדה", ליסטון מגלם את מארק תיאודור בסצנה בה הגנגסטר רג'י קרי מצטלם עם המתאגרף.
הוצאות לאור
אליזבת' בר כתבה את הסיפור הקצר "סוני ליסטון נופל", שפורסם "בספר המדע הבדיוני והפנטזיה של דל ריי" בשנת 2008. הסיפור משער כי ליסטון מכר את הקרב עם עלי לטובת החברה.
זכויות להט"ב במצרים
הכרה במערכות יחסים חד-מיניות
מצרים אינה מכירה בנישואים חד-מיניים, וגם לא בכל צורה מוגבלת יותר של זוגיות חד-מינית (איחוד אזרחי, נישואי חוזה, מעמד ידועים בציבור).
מדיה
בשנת 1978 הסרט המצרי של הבמאי יוסף צ'אהין אלכסנדריה... למה? הציג גבר מצרי אמיד שמנהל רומן עם חייל בריטי. בשנת 1999 ההצגה הפומבית של מחזה מאת מאהר סברי שחקר את תופעת ההומופוביה במצרים הושבתה על ידי הממשלה לאחר מספר הצגות. בשנת 2008 סברי ביים את סרטו העצמאי כל חיי על הומוסקסואל מצרי, אשר עורר מחאות של אנשי דת ופקידי הממשלה שקראו לסרטו להאסר. סרטים אשר הוצאו לאור בהם: לא מצונזר (2009), יצא מכלל שליטה (2009), פלטת פלסטיק (2007) ובניין יעקוביאן (2007) מתארים כולם נושאי טאבו שונים בחברה המצרית, כולל הומוסקסואליות, אשר הובילו לקריאות פומביות מצד אזרחים דתיים לצנזור או לאסור את תערוכות הסרטים. בשנת 2013 הסרט סודות משפחה הוקרן בבכורה במצרים על חייו של נער בן 18 שנאבק בנטייתו החד-מינית ובסטיגמטיזציה החברתית נגד הומוסקסואליות במצרים. במאי הסרט עלה לכותרות בינלאומיות כשסירב לבקשת מועצת הצנזורה המצרית שיצנזר סצנות מסוימות במהלכו.
מחברות הקולנוע
המגזין וזרם הגל החדש הצרפתי
"מחברות הקולנוע" היווה בסיס תרבותי תאורטי לצמיחתו של זרם "הגל החדש", ורבים מהשמות החשובים של הזרם, דוגמת טריפו וגודאר, החלו את דרכם במגזין ובעיסוק בתאורית האוטר. לימים, זכו דווקא הם, ולא היוצרים בהם עסקו, להיות מזוהים עם הכינוי 'אוטר'.
Quién Sabe
השיר הגיע למקום הרביעי במצעד שברפובליקה הדומיניקנית, והשני במצעד השירים הטרופיים.
אליפות העולם בכדורסל 1959
שיטת המשחקים
הקבוצות חולקו לשלושה בתים בני ארבע נבחרות על אחד בשלב המוקדם. שתי הראשונות מכל בית העפילו לסיבוב הגמר שנערך בשיטת ליגה בת סיבוב אחד. צ'ילה העפילה לשלב הגמר ישירות.
גלעד אופיר
דרכו ועקרונותיו
העמדה האובייקטיבית שאותה אופיר מאמץ וגישתו הבלתי משתלטת נוכחים גם בבחירת הנושאים וגם בהיעדר של דמויות אדם וממד פולשני מציצני. התיעוד השיטתי של אופיר את המבנים בפריפריות והיציאה ל"נופים בנויים" נופים שהתרבות השתלטה עליהם למשל מחצבות נטושות וכן הנטייה לסדרתיות והצפת משטח העבודה בדימויים יצרו סוג של מאגר טיפולוגי מחקרי שמהווה את הבסיס לתערוכה סימן מבנה. ארכיון זה שלראשונה הוצג בפורמט של ספרים, שיקף תהליך איסוף והטמעה של מידע שערער על הדומיננטיות של היצירה הבודדת והציב לעומת זאת, את מושג הארכיון כערך; הלקטנות הארכיונית עמדה במרכז העשיה כאובייקט מושגי. בתערוכה נחשף רובד נוסף של נדבך "זני". אופיר מבודד דימויים נבחרים הניזונים מהשאיפה המודרניסטית לבחירה מדויקת של דימוי, ארכיון הדימויים ששימש לו בעבר כאובייקט מושגי חוזר לתפקד כמאגר של מידע -- דימויים בודדים, העקורים בדרך כלל מהמקור הסדרתי, מעומתים זה עם זה בתוך רצפים אניגמטיים חדשים. במרכז הליך שרשור זה נמצא המחבר, האני הסובייקטיבי. במודל שהוא מנסה להרכיב הוא בודק את הדימויים הלקוחים ממקורות שונים, הן כיחידות עצמאיות והן את השתנות משמעותם ברצף תוך ביטוי חוויית ומצבים שונים המעסיקים אותו.
המופלאה: הרפתקאות ליידי באג וחתול שחור
המופלאה: הרפתקאות ליידי באג וחתול שחור (בצרפתית: Miraculous, le film; בתרגום חופשי לעברית: המופלאה: הסרט) הוא סרט גיבורי-על מוזיקלי מונפש צרפתי, שנכתב ובוים על ידי ז'רמי זג. הסרט מהווה עיבוד לסדרת הטלוויזיה המונפשת "המופלאה: הרפתקאות ליידי באג", ועוקב אחר שני מתבגרים פריזאיים, מרינט דופן צ'אנג ואדריאן אגרסט, שהופכים לגיבורי-העל "חיפושית" ו"חתול שחור", בהתאמה, כדי להגן על העיר פריז מפני נבלי-על.
ניסן נמנוב
הרב ניסן נמנוב (נעמאנאוו) (י"ג באב תרס"ד - ט' באייר תשמ"ד), היה רב ומשפיע חסידי בישיבות תומכי תמימים בטשקנט ובסמרקנד שבאוזבקיסטן, ובברינואה שבצרפת, תחת ניהולו. נודע בביאוריו לספר התניא.
אלכסנדר אקוסטה
ביוגרפיה
בשנת 2002 מונה על ידי הנשיא ג'ורג' ווקר בוש לחבר במועצה הלאומית ליחסי עבודה, ובשנת 2003 לתפקיד עוזר התובע הכללי של ארצות הברית עבור אגף זכויות האזרח במחלקת המשפטים של ארצות הברית.
יחסי אזרבייג'ן–יוון
היחסים בין הרפובליקה של אזרבייג'ן לבין הרפובליקה ההלנית (יוון) הם היחסים הדיפלומטיים הדו-צדדיים בין אזרבייג'ן ויוון. המסגרת המשפטית כוללת 18 מסמכים בסיסיים.
יחסים דיפלומטיים
שתי המדינות חברות במועצת אירופה, הארגון לביטחון ולשיתוף פעולה באירופה, ארגון השיתוף הכלכלי בים השחור. יוון הייתה המדינה הראשונה באיחוד האירופי שהחליטה לרכוש גז מאזרבייג'ן. שתי המדינות מרוצות מהיחסים הקרובים שלהן בתחומי המסחר, התרבות והכלכלה.
בשנת 2020, בעקבות הלחימה בין אזרבייג'ן לארמניה ונגורנו קראבך, יוון הודיעה כי היא משיבה את שגרירה מבאקו אחרי טענות "לא מבוססות ופוגעניות" מצד הממשלה האזרית שהאשימה את אתונה במתן מקלטים לחמושים בשטחה.
תיירות
בפגישה עם אלמר ממדיארוב בניו יורק, שר החוץ היווני דימיטריס אברמופולוס הביע עניין בפיתוח שיתופי פעולה עם אזרבייג'ן בענף התיירות. מספר התיירים האזרים ביוון צומח במהירות, בשנת 2011 הוא עלה על 225 אלף איש. סנטוריני פופולרי במיוחד בקרבם.
אדם הוא אדם
אודות המחזה
המחזה היה הראשון שנכתב לאחר מעברו של ברכט ממינכן לברלין, וגם היה הראשון שהופק במה שנודע לימים כ'חבורת ברכט'.
המחזה בתיאטרון הרפרטוארי הישראלי
1. תיאטרון האהל, הצגת בכורה – 1966
מריון ולטר
השכלה וקריירה
ולטר לקחה שיעורי ערב לתואר שני במתמטיקה באוניברסיטת ניו יורק והתפרנסה כעוזרת מחקר, בעיקר בעבודות מחשוב במה שהפך למכון קורנט. היא קיבלה תואר שני במתמטיקה מאוניברסיטת ניו יורק ב-1954.
רחל טסה
ביוגרפיה
באליפות הנכים הארצית בשחייה ב-1966 זכתה בארבע מדליות זהב בכל משחי 50 מטר: בסגנונות גב, חתירה, חזה ומעורב.
טיבאו מין, מלך בורמה
ביוגרפיה
בניסיון להיעזר בצרפתים כנגד התפשטותה של השפעת הבריטים אשר סיפחו את בורמה התחתונה בתקופת שלטונו של אביו (במסגרת המלחמה האנגלו-בורמזית השנייה), שלחה ממשלת טיבאו שגרירות לפריז בשנת 1883. שנתיים לאחר מכן נכרתה אמנה מסחרית ונציג צרפתי הגיע למנדליי.
ממלא מקום
ממלא מקום (בראשי תיבות: מ"מ) הוא אדם המאייש משרה מסוימת באופן זמני, מסיבות שונות: בדרך כלל איתור ממלא מקום נעשה כאשר נודע הצורך בו, אך במשרות מסוימות מוגדר דרך קבע ממלא מקום (למשל: ממלא מקום ראש הממשלה), והוא ממלא פונקציה זו בעת שמתעורר הצורך.
הבחירות לפרלמנט האירופי 2019
הבחירות לפרלמנט האירופי שנערכו ב-28 המדינות החברות באיחוד האירופי ב-23 במאי עד 26 במאי 2019, כללו את בחירתם של 751 חברי הפרלמנט האירופי אשר נבחרו לייצג את 500 מיליון אזרחי האיחוד האירופי.
אביעזר קפלן
ביוגרפיה
ב-2006 התמנה לתפקיד מנכ"ל אסם, כמחליפו של דן פרופר, שעבר לכהן בתפקיד יו"ר החברה. תחת הנהלתו נמשך השיפור בתוצאותיה העסקיות של אסם, שרשמה גידול ברווח 45 רבעונים ברציפות (נכון למרץ 2012), רכשה את השליטה על החברות מטרנה ובונז'ור והשלימה את רכישת מניות טבעול. קפלן נחשב לאחד המנכ"לים המוערכים ביותר בישראל, וב-2010 אף נבחר על ידי העיתון "כלכליסט" למנהל הטוב ביותר במשק. ב-2011 קיבל פרס על מפעל חיים מטעם התאחדות התעשיינים.
דניאל נייהיוזר
מחקר
נייהיוזר הוא מחברם של למעלה מ-190 מאמרים שראו אור בכתבי עת מובילים בתחום מחקרו, עם למעלה מ-10,000 ציטוטים ו-h-index של 55 (נכון ל-2023).
מגפי צ'לסי
היסטוריה
כשצ'ארלס גודייר המציא את הגומי המגופר התאפשרה המצאת המגף שכלל את הצדדים האלסטיים, שיתרונם היה בקלות נעילתם וחליצתם. לקראת סוף שנות הארבעים של המאה ה-19, החל גם עולם האופנה לאמץ את המגפיים, והן הפכו פופולריות בארצות המערב, עד לפרוץ מלחמת העולם הראשונה.
בשנות ה-50 וה-60 חזרו המגפיים להיות פופולריות בבריטניה, לאחר שדמויות מפתח בלונדון החוגגת, כמו האבנים המתגלגלות וג'ין שרימפטון נעלו אותן. השם "מגפי צ'לסי" מגיע כנראה מאותה תקופה, שכן דמויות המפתח בתרבות התרכזו באותה תקופה ברחוב קינגס רואד שבשכונת צ'לסי.
La Nave del Olvido
מילות השיר
הדובר בשיר הוא גבר מאוהב הקורא לאהובתו לחכות מעט ולא לעזוב ולשכוח אותו עכשיו. הוא מבטיח לה שייתן לה את כל שתבקש אם תישאר עמו, אפילו את חייו, ואומר אף כי אם תעזוב אותו - ימות. בפזמון החוזר הוא מבקש:"Espera un poco, un poquito más", "חכי מעט, רק קצת".
ביצועים בישראל
ב-2012 התפרסמה גרסתה של הזמרת הישראלית, יסמין לוי, באלבומה הבינלאומי, "Libertad". היא אף ביצעה את השיר בערב מחווה לאריס סאן שערכה עיריית בת ים ביוני 2013.
פיליפ גרייבס
אֶנטומולוגיה
גרייבס התמחה בפרפראים (Lepidoptera) מאזור סוריה, לבנון, עיראק ופלסטינה. ב-1938 הוא העניק למוזיאון להיסטוריה של הטבע בלונדון יותר מ-2,500 דוגמאות.
תאורת
קישורים חיצוניים
Llista de personatges de la mitologia egípcia
חיים ארונשטאם
חיים ארונשטאם (1918–2002) היה צייר ושחקן תיאטרון ישראלי-לטבי.
ביוגרפיה
עם רציחתו של שלמה מיכאלס בפקודת סטלין ב-1948, שבו לריגה. את פרנסתו מצא כמעצב במפעל טקסטיל, אך המשיך לצייר ואף השתתף בכמה תערוכות קבוצתיות.
ארוקה (כדורגל)
היסטוריה
בעונתה הראשונה בליגה הבכירה עונת 2013/2014 סיימה ארוקה במקום ה-12 מתוך 18 קבוצות. העונה השנייה עונת 2014/2015 בליגת העל הייתה מוצלחת פחות, המועדון סיים במקום ה-16 אך הצליח לשרוד בליגה. העונה השלישית בליגה הבכירה עונת 2015/2016 הייתה עונה היסטורית עבור המועדון שסיים את העונה במקום ה-5 בטבלה עם 54 נקודות. מה שזיכה אותו בכרטיס לשלב המוקדמות השלישי בליגה האירופית בעונה שלאחר מכן. בליגה האירופית הצליחה ארוקה לעבור את הראקלס אלמלו ההולנדית בזכות שערי חוץ לאחר ששני המשחקים הסתיימו בתיקו. בשלב הפלייאוף היא פגשה את אולימפיאקוס אלופת יוון אך היא הפסידה לה בשני המשחקים ולא העפילה לשלב הבתים. גם בליגה הייתה לארוקה עונה לא מוצלחת, היא סיימה את העונה במקום ה-17 האחד לפני אחרון ונשרה לליגה השנייה לאחר 4 שנים בליגה הבכירה.
קניסטל
שימושים
פרי הקניסטל מבשיל בעודו על העץ. צבעו של פרי שהבשיל לחלוטין צהוב עז, ובסופו של התהליך, הוא מתרכך ונושר. באופן מפתיע, מזיקים וציפורים אינם נוגעים בבשר הפרי, ככל הנראה בשל עפיצותו, שמצטמצמת באופן ניכר בפירות בשלים מאוד, אך עדיין ניתנת לזיהוי על הלשון. לעיתים, פירות בשלים שנקטפו מן העץ בעודם קשים אינם מצליחים להתרכך ולאבד מעפיצותם, וליצור את המרקם שמזכיר חלמון ביצה. הסיבה הזאת, נוסף על העובדה שפירות קלימקטריים נרקבים מהר יחסית בטמפרטורת החדר, תרמה ככל הנראה לחוסר-חשיבותו הכלכלית של הקניסטל, פרי שטעמו מתחבב על רבים, וגם קל לעיבוד.
פרנק קומרפורד ווקר
ביוגרפיה
ב-1925 עבר ווקר לניו יורק, שם הוא היה למנהל וליועץ המשפטי של תיאטראות קומרפורד, רשת של בתי קולנוע בבעלות קרוב משפחתו, מייקל קומרפורד.
מתי ואיך הומצא העם היהודי?
תגובות וביקורות
במרץ 2009 קיבל הספר את פרס העיתונאים הצרפתים "היום" לשנת 2009.
פאוזיה פואד
פאוזיה פואד (בפרסית: شاهدخت فوزیه, ובערבית: الأميرة فوزية; 5 בנובמבר 1921 – 2 ביולי 2013) הייתה נסיכה מצרייה, בתו של פואד הראשון ואחותו של פארוק הראשון. הראשונה לשושלת מוחמד עלי. אבי השושלת, מוחמד עלי, היה ממוצא אלבני והתיישב במצרים.
דני רולינג
דניאל הרולד רולינג (באנגלית: Daniel Harold Rolling; 26 במאי 1954 – 25 באוקטובר 2006) הידוע גם כמרטש מגיינסוויל, היה רוצח סדרתי אמריקאי אשר רצח חמישה סטודנטים בגיינסוויל, פלורידה, במהלך ארבעה ימים באוגוסט 1990. מאוחר יותר התוודה שאנס חלק מקורבנותיו, ביצע רצח משולש בשריבפורט, לואיזיאנה, וניסה לרצוח את אביו במאי אותה שנה. בסך הכל הודה ברציחתם של שמונה אנשים. רולינג נידון למוות ב-1994 עבור חמשת הקורבנות מגיינסוויל והוצא להורג באמצעות זריקת רעל ב-2006.
חייו
כנער מתבגר נעצר רולינג מספר פעמים בגין מעשי שוד בג'ורג'יה וכן נתפס מציץ לנשים בשעה שהתלבשו. כמבוגר התקשה להשתלב בחברה ולהישאר במקום עבודה יחיד לאורך זמן. עבד תקופה מסוימת במסעדה מקסיקנית בשם פנצ'ו בשריבפורט. במאי 1990 ניסה להרוג את אביו במהלך ויכוח משפחתי בו איבד אביו את עינו ואת אוזנו.
בייסבול במשחקים האולימפיים
היסטוריה
באולימפיאדת סידני (2000) הותרה לראשונה השתתפותם של שחקנים מקצוענים, אם כי אף שחקן מהמייג'ור ליג בייסבול לא השתתף במשחקים. לאחר שתי זכיות רצופות של קובה בתואר האולימפי, גברה עליה נבחרת ארצות הברית במשחק הגמר.
פלשתית
סיווג השפה
במאות ה-8 וה-7 לפני הספירה לפני החורבן על ידי אשור, השפה הכתובה העיקרית בפלשת הייתה ניב כנעני שנכתב בגרסה של האלפבית הפיניקי עד כדי כך שפרנק מור קרוס כינה אותו "הכתב הנאו-פלישתי". הכיבושים האשוריים והבבליים הרסו את הנוכחות הפלשתית על החוף. כאשר התיעוד מתחדש, תחת הממלכה האחמנית (האימפריה הפרסית), בשפה הארמית שהייתה הלינגואה פרנקה של האימפריות אשור, בבל ומקומות נוספים ברחבי המזרח התיכון הקדום.
מונו נו אווארה
אטימולוגיה
המונח מורכב מהמילים היפניות מונו (物), שפירושה "דבר", ואווארה (哀れ), שהיה ביטוי מתקופת הייאן להבעת פליאה (בדומה ל-'אה'), שמשמעו פתוס, חדות, תחושה עמוקה, רגישות או מודעות. הביטוי תורגם לעיתים קרובות כ-"'האהאיות' של הדברים", החיים והאהבה. המודעות לארעיות של הדברים מגבירה את ההערכה ליופי שלהם, ומעוררת עצב עדין לגבי חולפם. בביקורתו של מוטואורי על הספר מעשה גנז'י, הוא טען כי מונו נו אווארה הוא הרגש ההכרחי שסוחף את הקוראים. המונח אינו מוגבל לספרות יפנית, והפך לחלק מהתרבות היפנית באופן כללי (ראה סאקורה).